**// 1 / PRESS KARTICA**

**NE BLUZI, Z GLAVO KRUZI**

**UL NTF OTGO, Katedra za oblikovanje tekstilij in oblačil**

**X Zavod Vozim X Zavarovalnica Triglav X Yootree Creative**

***AVTORJI KOLEKCIJE:***

***Mentorji: prof. Nataša Peršuh, assist. Sara Valenci, assist. Nastja Grmek***

***Študentje NTF OTGO, Katedra za oblikovanje tekstilij in oblačil: Anže Orešnik, Luka Bončina, Julija Čerček, Tandej Šandor, Pia Šilec, Alex Devetak***

***IDEJNA ZASNOVA PROJEKTA:***

***Tomaž Apohal, Aleš Strajnar, Nina Mramor (Yootree Creative)***

Mladi so eni najpogostejših uporabnikov mikromobilnosti v Sloveniji. Žal so pogosto tudi udeleženci prometnih nesreč. Raziskava, ki jo je med uporabniki e-skirojev in e-koles, naredila Zavarovalnica Triglav kaže, da se med vožnjo z e-skirojem le dobra polovica počuti varne, tretjina lastnikov e-skiroja pa je že doživela nezgodo. Le vsak četrti uporabnik pri vožnji z e-skirojem vedno uporablja čelado, čeprav je skoraj dve tretjini takih, ki meni, da bi čelada morala biti obvezna vedno in za vse.

Zaradi neuporabe varnostnih čelad, odsevnih oblačil in dodatkov, ki si jih mladi med vožnjo z e-skiroji večinoma ne nadenejo, so se v družbeno odgovorni iniciativi »Ne bluzi, z glavo kruzi« Zavoda Vozim, Zavarovalnice Triglav in agencije Yootree Creative odločili mlade nagovoriti skozi inovativno kolekcijo sodobnih oblačil in modnih dodatkov. K sodelovanju so povabili mentorje in študente modnega oblikovanja Katedre za oblikovanje tekstilij in oblačil iz UL NTF, Ljubljana.

Študentje NTF KOTO na modni reviji predstavljajo kolekcijo na temo, kako varovalna oblačila in dodatke narediti sodobne, všečne, univerzalne, funkcionalne in atraktivne za mlade in tudi širše. K izzivu pristopajo sveže in neobremenjeno, inspiracije izhajajo iz zelo različnih vsebinskih izhodišč: večernih druženj, urbanega streetweara, poslovne mode, tradicije, odseva luči na cesti in v prometu,…

V kreacije so vključeni najsodobnejši reflektivni in odsevni materiali, združeni s klasičnimi oblačilnimi materiali. V kombinaciji s funkcionalnimi materiali je prisotne veliko pouporabe, upcikliranja, recikliranja, izvedbe velikokrat kombinirajo ročne tehnike in sodobna orodja. Oblačila dopolnjujejo zanimivi in funkcionalni modni dodatki, ki združujejo varovalno in estetsko funkcijo.

Kolekcija ozavešča, vabi in nagovarja k razmisleku o varnosti v prometu.